en en en es en en en en en en en en en en en az en en en en en fr en en en en en en fr ml en ml ml ml ml en en ml nl ml nl ml en ml en ml fr ml en ml nl ml nl ml tr ml en ml en ml fr ml nl ml nl ml nl ml nl ml nl ml nl ml nl ml en ml nl ml en ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
തിരുവനന്തപുരം: വര്‍ധിച്ചുവരുന്ന കൃഷിചെലവുകള്‍ക്കിടയിലും അതിനെ ഉപേക്ഷിക്കാതെ വരുമാനമുണ്ടാക്കി മാതൃകയാവുകയാണ്  നഗരൂര്‍ പഞ്ചായത്തിലെ ആല്‍ത്തറമൂട് രത്‌നവിലാസത്തില്‍ പ്രദീപ്കുമാറും ഭാര്യയായ ഉമാദേവിയും. ഇവര്‍ തങ്ങളുടെ തൊണ്ണൂറു സെന്റില്‍ ഒരിഞ്ചുപോലും പാഴാക്കാതെ മിശ്ര കൃഷി നടത്തുന്നു.
കൃഷി സ്വപ്നങ്ങള്‍ക്ക് ജീവന്‍ നല്‍കിയ നാല്‍പത്തിയഞ്ചും മുപ്പത്തിയേഴും വയസ്സുള്ള ദമ്പതികള്‍ തങ്ങളുടെ സ്ഥലത്ത്അറുപത്‌സെന്റില്‍ നെല്ലും ബാക്കിയുള്ളിടത്ത് പയര്‍, വെണ്ട, ചീര, മരിച്ചീനി ,ചേന, ചേമ്പ്,ഇഞ്ചി തുടങ്ങിയവയെല്ലാം കൃഷിചെയ്യുന്നു. തന്റെ കുടുംബത്തില്‍ നാലായിരംരൂപവരെ മിച്ചം വരുത്തുവാന്‍ പശുക്കളില്‍ നിന്നുള്ള പാലുല്‍പ്പാദനത്തിലൂടെമാത്രം സാധിക്കുന്നു. കൂടാതെ ആട്, കോഴി എന്നിവയില്‍ നിന്നും വരുമാനം ലഭിക്കുന്നു. നിത്യോപയോഗസാധനങ്ങളായ അരി, വെളിച്ചെണ്ണ, പച്ചക്കറികള്‍ മുട്ട,പാല്‍ എന്നിവ വീട്ടില്‍നിന്നു തന്നെ ലഭിക്കുന്നു. ക്ഷീരഭവനില്‍ നിന്ന് ലഭിച്ച പുല്ല് തന്റെ പുരയിടത്തില്‍ തന്നെ നട്ടുപിടിപ്പിക്കാനും ഇവര്‍ മറന്നില്ല.
ബയോഗ്യസ് പ്ലാന്റുള്ളതുകൊണ്ട് ഗ്യാസ് വില വര്‍ധനവ് ഇവരെ ബാധിക്കുന്നതേയില്ല. കൃഷിയോഫീസില്‍ നിന്ന് ലഭിച്ച സബ്‌സിഡിയുപയോഗിച്ചാണ് 3 വര്‍ഷത്തിനുമുമ്പ് ബയോഗ്യാസ് പ്ലാന്റ് സ്ഥാപിച്ചത്. അതുപോലെ ജൈവമാലിന്യ സംസ്‌കരണം സാധ്യമാക്കാനും ഇവര്‍ക്ക് കഴിഞ്ഞു. 2013ല്‍ നഗരൂര്‍ പഞ്ചായത്തിലെ മികച്ച കര്‍ഷകനുള്ള ആദരം ലഭിച്ചതോടെ കൃഷിയോടുള്ള താത്പര്യം വര്‍ദ്ധിച്ചിരിക്കുകയാണന്ന് ഇവര്‍  പറയുന്നു.
വീടിനുപുറകില്‍ ടാങ്കില്‍ വീട്ടാവിശ്യത്തിനു മാത്രമായി മൂശിയിനത്തില്‍പെട്ട മീനുകളെ വളര്‍ത്തുന്നുണ്ട്. മക്കളുടെ പഠനത്തിന്റേത് ഉള്‍പ്പെടെ എല്ലാ ചെലവുകളും ഇവയില്‍ നിന്നും ലഭിക്കുന്നു. പത്തുവര്‍ഷമായി കുടുംബശ്രീ അംഗമായ ഉമാദേവിക്ക് മറ്റംഗങ്ങളില്‍ നിന്നും മികച്ച പിന്തുണ  ലഭിക്കുന്നു. കുടുംബശ്രീയില്‍ നിന്നു ലഭിച്ച ഒരു ലക്ഷം രുപയുടെ വായ്പ കൃഷി വിപുലമാക്കാന്‍ സഹായിച്ചു. മക്കളായ ദിവ്യയും ദീപികയും അവധി ദിവസങ്ങളില്‍ കൃഷിയില്‍ പങ്കാളികളാവാറുണ്ട്. റൈസ് മില്‍ നോക്കി നടത്തുന്ന പ്രദീപ് കുമാര്‍ പ്രവാസ ജീവിതം ഉപേക്ഷിച്ചാണ് കൃഷിയിലേക്ക് തിരിഞ്ഞത്.  പ്രദീപിന്റേത് കര്‍ഷകകുടുംബമായതിനാല്‍ കൃഷിയെ ആസ്വദിച്ചും ആശ്രയിച്ചും മുന്നോട്ട് പോകാനാണിവര്‍ താല്‍പര്യപ്പെടുന്നത്.
comments powered by Disqus. comments powered by Disqus
ഗിര്‍ പശുക്കളുടെ മൂത്രത്തില്‍ സ്വര്‍ണ്ണം
നിയമസഭ സമുച്ചയത്തില്‍ നെല്‍കൃഷി വിളവെടുപ്പ്
മൈക്രോ ലെവല്‍ ഇന്‍ഫര്‍മേഷന്‍ സിസ്റ്റം രാജ്യത്തിന് മാതൃക: ഗവര്‍ണര്‍
ലോകവ്യാപാര സംഘടന സെല്‍ പുനഃസംഘടിപ്പിക്കും: മന്ത്രി
കര്‍ഷക രജിസ്‌ട്രേഷനിലെ വിവരങ്ങള്‍ പുതുക്കുവാന്‍ അവസരം
മട്ടുപ്പാവിലെ കൃഷിക്ക് കൈത്താങ്ങാകാന്‍ കുടുംബശ്രീ കര്‍മസേന
കരിമ്പ് കരിയുന്നു: കര്‍ഷകര്‍ വറുതിയിലേക്ക്
അയിരൂരില്‍ വരൂ, ഫ്രീ ഫാം ഷെഡ് കാണാം
കൃഷിയിടങ്ങളില്‍ നാശംവിതച്ച ഷഡ്പദകീടം ജനിതകമാറ്റം സംഭവിച്ച ഉറുമ്പുകളെന്ന് നിഗമനം
മത്സ്യകൃഷിക്ക് മുറ്റം തന്നെ ധാരാളം!
പരിചരണത്തിലൂടെ കന്നുകാലി രോഗങ്ങള്‍ നിയന്ത്രിക്കാം
മിശ്രകൃഷിയിലൂടെ മാതൃക കാട്ടി ദമ്പതികള്‍
സുരക്ഷിത പൈനാപ്പിള്‍ കൃഷിക്ക് വേണ്ട ശുപാര്‍ശകള്‍
1400 കിലോയുള്ള 'യുവരാജ്': 7 കോടിക്കും കിട്ടില്ല ഈ കാളക്കൂറ്റനെ
ലാറ്റക്‌സിനും വിലയിടിവ്: റബര്‍ കര്‍ഷകരുടെ ദുരിതം ഒഴിയുന്നില്ല
എഥിഫോണ്‍ ദോഷകരമല്ലെന്ന് കൃഷി വകുപ്പ്
പ്ലാന്റേഷന്‍ കോര്‍പറേഷന്‍ കന്നുകാലി വളര്‍ത്തലിലേക്ക്
പ്രധാനമന്ത്രിയുടെ ശ്രം അവാര്‍ഡ് കണ്ണന്‍ദേവന്‍ തൊഴിലാളിക്ക്
All rights Reserved 2017 © Kerala Malar